laion/Wikipedia-Exotic huggingface dataset:
חופית (סוג)

חופית (שם מדעי: Calidris) היא סוג של עופות מים ממשפחת החרטומניים החיים סביב חופי הים. אורך החופיות 14–28 ס"מ ומשקלן 16–240 גרם. הן בעלות כסות נוצות מנומרת, פסים בהירים סביב העיניים ומקור בינוני ונוקשה, בדרך כלל בצבע שחור, המותאם לחיטוט בבוץ או בחול כדי למצוא מזון. החופיות עפות בלהקות ונודדות בחורף מאזורים קרים לחמימים יותר ומתאימים לרבייה. הן נוברות בחול בחיפוש אחר חסרי חוליות שונים ולעיתים ביצים של חיות ים. הלהקות מושכות אחריהן עופות דורסים כמו בז נודד. חופית גדולה (Calidris tenuirostris) חופית להקנית (Calidris canutus) חופית לבנה (Calidris alba) חופית אמריקנית (Calidris pusilla) חרמשית (Calidris falcinellus) חופית מערבית (Calidris mauri) חופית אדומת-צוואר (Calidris ruficollis) חופית קטנה (Calidris minuta) חופית טמינק (Calidris temminckii) חופית ארוכת-אצבעות (Calidris subminuta) חופית זעירה (Calidris minutilla) חופית לבנת-שת (Calidris fuscicollis) חופית בירד (Calidris bairdii) חופית כהת-חזה (Calidris melanotos) חופית חדת-זנב (Calidris acuminata) חופית מגלית (Calidris ferruginea) חופית ימית (Calidris maritima) חופית הסלעים (Calidris ptilocnemis) חופית אלפינית (Calidris alpina) ביצנית תמירונית (Calidris himantopus) חופית כפנית (Calidris pygmaea) ייתכן שגם הלוחם והחופית המפוספסת, חופית זהובת-גחון, חופית רחבת-מקור (Limicola falcinellus) שייכים לסוג זה, אך הם מסווגים כמינים יחידים בסוגם. מדיה וקבצים בנושא חופית בוויקישיתוף חופית, באתר אנציקלופדיה בריטניקה (באנגלית) חופית, באתר ITIS (באנגלית) חופית, באתר NCBI (באנגלית) חופית, באתר Animal Diversity Web (באנגלית) חופית, באתר האנציקלופדיה של החיים (באנגלית) חופית, באתר GBIF (באנגלית)
הבהלה לזהב

האם התכוונתם ל... בהלה לזהב – כינוי כללי להגירה קדחתנית לאזור בו נמצא זהב בהלות זהב: הבהלה לזהב (אוטגו) – תקופה של חיפוש זהב נרחב באזור מרכז אוטגו במהלך שנות ה-60 של המאה ה-19 הבהלה לזהב (אוסטרליה) – תקופה בשנות החמישים של המאה ה-19 בה הגיעו מהגרים בתגובה לידיעות על מציאת זהב באדמת אוסטרליה הבהלה לזהב (ארץ האש) – תקופה של חיפוש וניצול זהב באזור ארץ האש, בארגנטינה ובצ'ילה הבהלה לזהב (גינאה החדשה) – תקופת חיפושי זהב שהחלה ב-1926 עם גילוי זהב בנחל אדי (אנ') שבגינאה החדשה הבהלה לזהב (דרום אפריקה) – תקופה בשנות השמונים של המאה ה-19 בה הגיעו מהגרים בתגובה לידיעות על מציאת זהב באדמת דרום אפריקה הבהלה לזהב (קלונדייק) – נהירה המונית לדוסון סיטי ביוקון, במפגש הנהרות קלונדייק ויוקון, בחורף 1897–1898, לאחר גילוי זהב במקום באוגוסט 1896 הבהלה לזהב (קליפורניה) – תקופה בת כעשור בקליפורניה, בין השנים 1848–1858, בה גדלה אוכלוסייתה במהירות שיא בשל שטף מהגרים שהגיעו אליה בתגובה לידיעות על מציאת זהב באדמתה. באמנות: הבהלה לזהב (סרט) – סרט על רקע הבהלה לזהב (קלונדייק), שנכתב, בוים, הופק ונערך על ידי צ'ארלי צ'פלין, שגם שיחק את התפקיד הראשי בסרט הבהלה לזהב (סדרת טלוויזיה) – תוכנית טלוויזיה(אנ') על קבוצות כורי זהב באזור קלונדייק שביוקון, קנדה הבהלה לזהב (משחק מחשב) – משחק הרפתקה של חברת Sierra.
שחיינית תלת-גונית

שחיינית תלת-גונית (ידועה גם בשמה האנגלי "שחיינית וילסון"; שם מדעי: Phalaropus tricolor) היא מין של עוף מים ממשפחת החרטומניים אורכה של השחיינית 23 ס"מ ומשקלה 68-79 גרם בנקבות ורק 51 גרם בזכרים הקטנים יותר. זו היא הגדולה במיני השחיינית. היא בעלת גוף לבן ובעלת פס שחור גדול לאורך הצוואר והלחיים והמקור בינוני ודק. הכנפיים והזנב חומים אדמוניים והחזה צהוב. השחיינית שוחה על פני המים. היא נודדת מאמריקה הצפונית במערב קנדה ומערב ארצות הברית, לאורך האוקיינוס האטלנטי עד לאמריקה הדרומית, סביב האנדים בארגנטינה. היא מתדלקת בדרך בסמוך לחופים או לאגמים גדולים שחלקם מלוחים כמו ימת המלח הגדולה של יוטה. בחורף 2020 גם נצפתה בישראל. השחיינית שולה טרף קטן מהמים או תופסת אותו על החולות בחוף. היא ניזונה בעיקר מסרטנים ומחרקים שונים כמו זבובים המתקבצים בכמויות על המים. מדיה וקבצים בנושא שחיינית תלת-גונית בוויקישיתוף שחיינית תלת-גונית, באתר ITIS (באנגלית) שחיינית תלת-גונית, באתר NCBI (באנגלית) שחיינית תלת-גונית, באתר Internet Bird Collection (באנגלית) שחיינית תלת-גונית, באתר GBIF (באנגלית)
שחף קליפורני

שחף קליפורני (שם מדעי: Larus californicus) הוא מין מהסוג שחף המצוי בחופי קליפורניה, ארצות הברית. אורכו של השחף 46-55 ס"מ, מוטת כנפיו 122-137 ס"מ ומשקלו 430-1,045 גרם. הוא בעל נוצות לבנות, כנפיים אפורות ומקור בצבעים שונים (כתום, אדום, צהוב, לבן, שחור וכו') קצה המקור לרוב שחור. שחף זה קטן יחסית ומצוי בעיקר סביב אגמים וביצות מהטריטוריות הצפון-מערביות בקנדה עד לקליפורניה ולקולורדו בדרום. השחפים חיים בקבוצות קטנות ומקננים במאורה הקרובה לחוף. שני בני הזוג עוזרים לגדל את 2 הגוזלים. שחפים אלה ניזונים מחסרי חוליות על החוף וגם מנבלות ומיצורים קטנים. השחפים החיים סביב ימת המלח הגדולה ניזונים בעיקר מהזבובים המקומיים. מדיה וקבצים בנושא שחף קליפורני בוויקישיתוף שחף קליפורני, באתר ITIS (באנגלית) שחף קליפורני, באתר NCBI (באנגלית) שחף קליפורני, באתר GBIF (באנגלית) שחף קליפורני באתר הרשימה האדומה של IUCN
צנינית גבוהה

צנינית גבוהה (שם מדעי: Caranx melampygus) היא מין דג-ים גדול ממשפחת הצניניתיים המצוי בימים הטרופיים של האוקיינוס השקט והאוקיינוס ההודי, מחופי מזרח אפריקה עד למרכז אמריקה. אורך הצנינית 117 ס"מ ומשקלה עד 43.5 ק"ג. היא בעלת גוף מוארך ושרירי בעל קשקשים ירקרקים, סנפירים כחולים חוץ מסנפיר החזה הצהוב, פיה ענקי ועיניה גדולות וזהובות. לאורך הגוף ישנו פס גדול בצבע כחול מבריק. הצנינית נפוצה בשוניות אלמוגים רבות ובין סלעים באזורים הטרופיים. להקות של צניניות יימצאו גם באוקיינוס הפתוח אבל יתקשו למצוא מזון מספיק. הם טורפות דגים קטנים יותר כמו סרדינים המתגודדים בלהקות, מסילוניות שונות או מסרטנים הנפוצים במים. הלהקות מבודדת טרף בין אלמוגי השונית. לעיתים הצניניות משתפות פעולה עם דים אחרים כמו שפתוניים, תוכינוניים, מוליתיים או חכליליים וגם עם נחשי ים רחבי זנב. צנינית היפוס - קרובה לסוג החיה באוקיינוס האטלנטי מדיה וקבצים בנושא צנינית גבוהה בוויקישיתוף צנינית גבוהה, באתר ITIS (באנגלית) צנינית גבוהה, באתר NCBI (באנגלית) צנינית גבוהה, באתר FishBase (באנגלית) צנינית גבוהה, באתר GBIF (באנגלית) צנינית גבוהה באתר הרשימה האדומה של IUCN
עטלף בולדוג גדול

עטלף בולדוג גדול או עטלף שפת ארנבת גדול (שם מדעי: Noctilio leporinus) הוא מין של עטלפים ממשפחת עטלפי בולדוג המצוי בטבע באמריקה המרכזית ואמריקה הדרומית וכן בקאריביים. עטלף זה ידוע כאוכל דגים כמעט מובהק. אורך עטלף זה 10-12 ס"מ ומשקלו 50-90 גרם בממוצע. מוטת כנפיו של העטלף מגיע ל-1 מ'. הזכרים בעלי פרווה כתומה בעוד הנקבות בעלי פרווה אפורה. הם בעלי שפתיים גדולות ורודות הפונות עד הלחיים והעיניים קטנות מאוד. האוזניים קטנות ואפורות ואיתם העטלף שומע את טרפו. העטלף מצוי ביערות לחים באמריקה המרכזית והדרומית, בעיקר סביב לנהרות ואגמים. הוא פעיל בלילה וישן ביום על ענף עץ. כאשר העטלף שומע אדוות של דגים על פני המים הוא צולל מהענף ומנסה לתפוס בטפריו הענקיים דג קטן. הדג נתפס ומומת בנשיכה חזקה ואז מאוחסן בלחייו של העטלף. בנוסף על דגים הוא יאכל לעיתים נדירות גם סרטנים וחסילונים או חרקים שונים שנפלו למים. מדיה וקבצים בנושא עטלף בולדוג גדול בוויקישיתוף עטלף בולדוג גדול, באתר ITIS (באנגלית) עטלף בולדוג גדול, באתר NCBI (באנגלית) עטלף בולדוג גדול, באתר Animal Diversity Web (באנגלית) עטלף בולדוג גדול, בבסיס הנתונים ARKive (באנגלית) עטלף בולדוג גדול, באתר האנציקלופדיה של החיים (באנגלית) עטלף בולדוג גדול, באתר GBIF (באנגלית) עטלף בולדוג גדול באתר הרשימה האדומה של IUCN
עטלף בולדוג קטן

עטלף בולדוג קטן או עטלף שפת ארנבת קטן (שם מדעי: Noctilio albiventris) הוא מין של עטלפים ממשפחת עטלפי בולדוג המצוי בטבע באמריקה המרכזית ואמריקה הדרומית. אורכו של העטלף 7.5 ס"מ, אורך כנפיהם 6 ס"מ ומשקלם כ-30 גרם. הם בעלי שיער חום-אדמדם וכנפיים שחורות עם שפתיים גדולות ורודות ואוזניים אפורות. עטלפים אלה יכולים לחיות עד 10 שנים. הוא קרוב למין עטלף בולדוג גדול אך קטן יותר. העטלפים מעופפים ליד נהרות ומקומות לחים דומים ביערות. הם שוכנים במשך היום בחורי עצים ויוצאים לצוד בלילות. הם ניזונים בעיקר מחרקים הנופלים על המים. הם שומעים אותם תוך שימוש באקולוקציה ושמיעת האדוות שעל פני המים. הם ניזונים באותו אופן מדגים קטנים אך אינם מצטיינים מדיג כמו עטלף הבולדוג הגדול. מדיה וקבצים בנושא עטלף בולדוג קטן בוויקישיתוף עטלף בולדוג קטן, באתר ITIS (באנגלית) עטלף בולדוג קטן, באתר NCBI (באנגלית) עטלף בולדוג קטן, בבסיס הנתונים ARKive (באנגלית) עטלף בולדוג קטן, באתר האנציקלופדיה של החיים (באנגלית) עטלף בולדוג קטן, באתר GBIF (באנגלית) עטלף בולדוג קטן באתר הרשימה האדומה של IUCN
נאיה פדרמן

נאיה פדרמן (נולדה ב-13 בספטמבר 2001) היא שחקנית ודוגמנית ישראלית. פדרמן גדלה בהרצליה, בתם השלישית של איש העסקים עדי ושל טלי פדרמן והיא נכדתו של איש העסקים דייוויד פדרמן, מבעלי קבוצת מכבי תל אביב בכדורסל ויו"ר רשת לשעבר. ב-2019 התגייסה לצה"ל. ב-2009, בהיותה בת שבע, הופיעה בפסטיבל שירי הילדים 2009. ב-2013 גילמה את דמותה של באנה במחזמר "ספר הג'ונגל", אשר ביים חנוך רוזן במסגרת "בית צבי". ב-2015 שיחקה בסרטו של קובי מחט "גויאבות", בתפקיד בילי. ביולי 2016 כיכבה בתור אלכס בסרטו של קובי מחט, "האוצר מעבר לנהר". בשנים 2016–2017 שיחקה בהפקה מקומית למחזמר "בילי אליוט", בתור דבי. במרץ 2017 החלה לשחק בתפקיד ראשי בקומדיית המצבים "בית הכלבים" בערוץ ניקלודיאון אצל yes, בתור אורי. ביולי 2017 כיכבה בסרט קומדיית הנעורים "ג'סטה", בבימויו של קובי מחט, שם גילמה את שחר. ב-2018 כיכבה גם בסרט ההמשך, "עד הקצה - ג'סטה 2". בספטמבר אותה שנה, זכתה בטקס נבחרי הילדים בתואר "הבטחת השנה". בנוסף ב-2017, שיחקה בסדרה "לצבי יש בעיה" ברשת 13, בתפקיד מעיין. ב-2018 שיחקה בסדרת הנוער "טרנינג" בערוץ KidZ אצל HOT, שם גילמה את גבי לוסטיג. ב-2019 היא גילמה את קים הנדריקס בסדרה "כפולה" בערוץ KidZ אצל HOT ו-yes. באותה השנה גילמה את דמותה של דהב אלימלך בסדרה "זה לא הגיל" בקשת 12. החל ממרץ 2020 היא משחקת בסדרת הנוער "ספיידרז" בערוץ TeenNick אצל HOT, בתור אלה גודמן. בנוסף בשנה זו, פדרמן שיחקה בסדרה הקומית "זאת וזאתי" ברשת 13, בתור בר. באותה שנה התחילה לשמש כפרזנטורית לעדיקה. בשנת 2022 שיחקה בסרט בחורים טובים של הבמאי ארז תדמור את אלישבע, אחותו של מוטי. בשנת 2023 שיחקה בסדרה "פול ספיד" בתפקיד מיקה לבני. בשנת 2024 חזרה לשחק בסדרה "בית הכלבים" בתור אורי בעונתה הרביעית של הסדרה. בשנים 2021–2023 הייתה בזוגיות עם השחקן עומר דרור. היא בזוגיות עם הדי-ג'יי שון דורון, מתגוררת בהרצליה פיתוח. מדיה וקבצים בנושא נאיה פדרמן בוויקישיתוף נאיה פדרמן, ברשת החברתית אינסטגרם נאיה פדרמן, במיזם "אישים" לתיעוד היצירה הישראלית נאיה פדרמן, במסד הנתונים הקולנועיים IMDb (באנגלית) נאיה פדרמן, באתר "אידיבי", מאגר הידע העברי לקולנוע ישראלי ועולמי ליהי עטר בכר‏, יס, ג'סטין ביבר ממש רצה סלפי עם השחקנית הישראלית הזאת, באתר וואלה, 1 במרץ 2017 וואלה! סלבס‏, התפקיד היוקרתי של נאיה פדרמן, באתר וואלה, 22 ביוני 2017 גיל קורוטקי, כובשת, באתר "ידיעות אחרונות", 9 בדצמבר 2017 אבנר שביט‏, "אני רוצה שהורים יבינו שאני לא חפץ, שאפשר לקרוא לו 'בואי ילדה, תביאי תמונה", באתר וואלה, 12 ביולי 2018 אפרת וכטל, ‏החלום שלי הוא להיות שחקנית, לא אכפת לי אם אהיה מפורסמת, באתר ‏מאקו‏, 24 באוגוסט 2023 Naya on Instagram: “Proud to serve 💚🇮🇱”, Instagram (באנגלית) כנסו ודרגו: מי הצעירים הכי מצליחים בשרון?, באתר צומת השרון הרצליה, ‏2017-07-16 ערן סויסה, לאחר שנתיים ביחד: שני השחקנים נפרדו, באתר ישראל היום, 29 במאי 2023
יתירות (תורת האינפורמציה)

יתירות הוא מונח בתורת המידע המתואר על ידי היחס בין האנטרופיה H ( X ) {\displaystyle H(X)} של  X {\displaystyle X} , והערך המרבי האפשרי log ⁡ ( | A X | ) {\displaystyle \log(|{\mathcal {A}}_{X}|)} . באופן לא רשמי, הוא כמות "השטח המבוזבז"  שאנו משתמשים בו להעברת מידע בתקשורת נתונים. דחיסת נתונים היא דרך להפחית או למנוע יתירות לא רצויה, לעומת זאת סיכומי ביקורת הם דרך של הוספת יתירות רצויה לצורך איתור ותיקון שגיאות בעת תקשורת מעל ערוץ רועש מוגבל קיבולת. לתאר את יתירות של נתונים גולמיים, הקצב של מקור מידע הוא ממוצע האנטרופיה לסימבול. עבור מקור נטול זיכרון, זה פשוט האנטרופיה של כל סמל, בעוד שבאופן הכללי ביותר של תהליך הסטוכסטי, מוגדר ע"י: r = lim n → ∞ 1 n H ( M 1 , M 2 , … M n ) , {\displaystyle r=\lim _{n\to \infty }{\frac {1}{n}}H(M_{1},M_{2},\dots M_{n}),} הגבול, כאשר n שואף לאינסוף, האנטרופיה המשוקללת של n הסימבולים הראשונים מחולק על ידי n. בתורת המידע נפוץ לדבר על "קצב" או "אנטרופיה" של שפה. זה מתאים, לדוגמה, כאשר מקור המידע הוא "פרוזה בשפה האנגלית". הקצב של המקור (חסר הזיכרון) הוא פשוט H ( M ) {\displaystyle H(M)} משום שבהגדרה אין תלות הדדית בין הודעות רצופות של מקור נטול זיכרון. את הקצב המוחלט של שפה או מקור הוא פשוט R = log ⁡ | M | , {\displaystyle R=\log |\mathbb {M} |,\,} שהוא הלוגריתם של גודל מרחב ההודעות, או ה"אלפבית". (נוסחה זו נקראת לעיתים פונקציית הארטלי.) זהו הקצב המקסימלי האפשרי של מידע שניתן להעביר מעל אלפבית נתון. (הלוגריתם צריך להיות עם בסיס המתאים עבור יחידת המדידה שבשימוש. הקצב המוחלט שווה לקצב בפועל אם המקור נטול זיכרון ובעל התפלגות אחידה. יתירות מוחלטת ניתנת להגדרה על ידי: D = R − r , {\displaystyle D=R-r,\,} כלומר ההבדל בין הקצב המוחלט לקצב. היחס D R {\displaystyle {\frac {D}{R}}} נקרא יתירות יחסית ונותן את יחס הדחיסה המקסימלי כאשר מבוטא על ידי האחוז בו ניתן להפחית את גודל הקובץ. באופן משלים ליתירות יחסית, היעילות מוגדרת על ידי r R , {\displaystyle {\frac {r}{R}},} , כך ש r R + D R = 1 {\displaystyle {\frac {r}{R}}+{\frac {D}{R}}=1} .  מקור נתונים ללא זיכרון ועם התפלגות אחידה הוא בעל יתירות אפס (או יעילות של 100%) ואינו ניתן לדחיסה. יתירות, באתר MathWorld (באנגלית) Here it is assumed A X {\displaystyle {\mathcal {A}}_{X}} are the sets on which the probability distributions are defined. MacKay, David J.C. (2003). "2.4 Definition of entropy and related functions". Information Theory, Inference, and Learning Algorithms. Cambridge University Press. p. 33. ISBN 0-521-64298-1. The redundancy measures the fractional difference between H(X) and its maximum possible value, | log ⁡ ( | A X | ) {\displaystyle |\log(|{\mathcal {A}}_{X}|)}
ארנסט אוגוסט, נסיך הנובר (1914–1987)

ארנסט אוגוסט, נסיך הנובר (בגרמנית: Ernst August (IV.) von Hanover; ‏18 במרץ 1914 - 9 בדצמבר 1987), היה בנו של ארנסט אוגוסט, דוכס בראונשווייג וראש בית הנובר בין השנים 1953–1987. ארנסט אוגוסט נולד בבראונשווייג ב-18 במרץ 1914, לארנסט אוגוסט, דוכס בראונשווייג ולויקטוריה לואיזה, נסיכת פרוסיה, בתם של וילהלם השני, קיסר גרמניה ואוגוסטה ויקטוריה, קיסרית גרמניה ומלכת פרוסיה. טקס הטבלתו של ארנסט אוגוסט בקיץ 1914, היה ההתכנסות הגדולה האחרונה של המלכים האירופיים לפני פרוץ מלחמת העולם הראשונה. סנדקיו של ארנסט אוגוסט כללו את הקיסר הגרמני והקיסרית, סבו וסבתו מצד אמו; דוכס ודוכסית קמברלנד, סבו וסבתו מצד אביו; ג'ורג' החמישי, מלך הממלכה המאוחדת, פרנץ יוזף, קיסר אוסטריה, ניקולאי השני, קיסר רוסיה, לודוויג השלישי, מלך בוואריה, פרידריך פרנץ הרביעי, הדוכס הגדול של מקלנבורג-שוורין, אדלברט, נסיך פרוסיה ואוסקר, נסיך פרוסיה. בשנת 1918 התפטר אביו מתפקידו, בעקבות התבוסה הגרמנית במלחמת העולם הראשונה והמהפכה הגרמנית. במהלך מלחמת העולם השנייה לחם ארנסט אוגוסט בחזית הרוסית כאובר-לויטננט, ואף נפצע קשה על יד חרקוב בשנת 1943. לאחר קשר העשרים ביולי, נכלא ארנסט אוגוסט על ידי הגסטאפו לכמה שבועות. ב-5 בספטמבר 1951 התחתן ארנסט אוגוסט עם אורטרוד, נסיכת שלזוויג-הולשטיין-זונדרבורג-גליקסבורג, בתם של אלברכט, נסיך שלזוויג-הולשטיין-זונדרבורג-גליקסבורג והרתה, נסיכת איזנבורג-בידינגן, ובחתונה השתתפו דמויות מלכותיות חשובות רבות, בהן אחותו פרדריקה, מלכת יוון ובעלה, פבלוס, מלך יוון, וראשי בתי סקסוניה, הסן, מקלנבורג, אולדנבורג ובאדן. לאחר החתונה התקיימה קבלת פנים בהרנהאוזן, חלקו היחיד של הארמון המלכותי של הנובר שעדיין היה שלם (השאר נשרף במלחמת העולם השנייה). לאחר מותו של אביו ארנסט אוגוסט, דוכס בראונשווייג בשנת 1953 ירש ארנסט אוגוסט את תאריו, והפך לראש בית הנובר. נוסף על היותו גרמני, החזיק ארנסט אוגוסט גם באזרחות בריטית, לאחר שזכה במשפט, עקב טענתו כי על פי חוק ההתאזרחות של סופיה 1705 הוא זכאי לאזרחות בריטית. בנוסף, ארנסט אוגוסט טען לזכותו לתואר הבריטי של דוכס קמברלנד וטיביודייל, שנשלל מסבו בחוק שלילת התארים 1917. בשנת 1980 מתה אשתו אורטרוד, נסיכת שלזוויג-הולשטיין-זונדרבורג-גליקסבורג, ובשנת 1981 התחתן ארנסט אוגוסט עם מוניקה, רוזנת זולמס-לאובאך, שחיה לצידו בשנותיו האחרונות. ב-9 בדצמבר 1987 מת ארנסט אוגוסט בפאטנזן, ובנו ארנסט אוגוסט, נסיך הנובר ירש את תאריו. ב-5 בספטמבר 1951 התחתן ארנסט אוגוסט עם אורטרוד, נסיכת שלזוויג-הולשטיין-זונדרבורג-גליקסבורג, בתם של אלברכט, נסיך שלזוויג-הולשטיין-זונדרבורג-גליקסבורג והרטה, נסיכת איזנבורג-בידינגן, ממנה היו לו 6 ילדים: מריה, נסיכת הנובר (נולדה ב-1952), התחתנה עם הרוזן מיכאל פון הוכברג ארנסט אוגוסט, נסיך הנובר (נולד ב-1954) לודוויג רודולף, נסיך הנובר (1955–1988) אולגה סופיה שרלוטה אנה, נסיכת הנובר (נולדה ב-1958) אלכסנדרה, נסיכת הנובר (נולדה ב-1959), התחתנה עם אנדראס, נסיך ליינינגן היינריך, נסיך הנובר (נולד ב-1961) מדיה וקבצים בנושא ארנסט אוגוסט, נסיך הנובר בוויקישיתוף ארנסט אוגוסט, נסיך הנובר, באתר "Find a Grave" (באנגלית) האתר הרשמי של בית הנובר (בגרמנית)
רוברט שילר

רוברט ג'יימס שילר (בשם מלא באנגלית: Robert James Shiller; נולד ב-29 במרץ 1946) הוא פרופסור לכלכלה באוניברסיטת ייל וחתן פרס נובל לכלכלה לשנת 2013. תחומי העיסוק של שילר כוללים כלכלה התנהגותית, שווקים פיננסיים בינלאומיים ונדל"ן. שילר הוא מחברם של ספרים בתחומים אלו, שאחדים מהם הפכו לרבי מכר בארצות הברית. מחקריו מתאפיינים בניתוח כלכלי-מתמטי של תופעות מקרו-כלכליות (דוגמת מדד הנדל"ן האמריקני קייס-שילר), לצד גישה רב-תחומית שלוקחת בחשבון תהליכים היסטוריים, סוציולוגיים ופסיכולוגיים בחקר הכלכלה. שילר מרבה להתבטא בסוגיות הקשורות בהיווצרות של בועות כלכליות בשווקים ברחבי העולם (מניות, נדל"ן ועוד) - בהתבסס על פסיכולוגיה חברתית ונרטיבים שנוצרים ביחס למצב השווקים. גישה זו ייצרה ויכוח מתמשך בין שילר ליוג'ין פאמה (חתן פרס נובל לכלכלה במשותף עם שילר לשנת 2013) שפיתח את ה-Efficient Markets Hypothesis. על פי פאמה, השוק מתומחר באופן שמשקף את סך כל המידע הציבורי שקיים ביחס לחברות ציבוריות, ועל כן מחיר השוק מהווה בהכרח השתקפות ראלית של סך כל המידע. הגישות השונות של שילר ופאמה בנושא, מעוררות דיונים בקרב משקיעים פסיביים ברחבי העולם. שילר מבטא את תמיכתו העקרונית בשיטה הקפיטליסטית הנהוגה בארצות הברית, אך במקביל מצביע על כשלים מבניים בשיטה, בדגש על אי-צדק וניצול לרעה של מידע ועוצמה כלכלית. שילר גם תומך בהגברת הרגולציה השלטונית על מערכות פיננסיות בארצות הברית. מדיה וקבצים בנושא רוברט שילר בוויקישיתוף אתר האינטרנט הרשמי של רוברט שילר רוברט שילר, ברשת החברתית אקס (טוויטר) רוברט שילר, ברשת החברתית Goodreads רוברט שילר, באתר פרס נובל (באנגלית) רוברט שילר, באתר פרויקט הגנאלוגיה במתמטיקה רוברט שילר, באתר ResearchGate רוברט שילר, באתר SSRN קורס אונליין של פרופסור שילר באוניברסיטת ייל - Financial Markets רוברט שילר, באתר אנציקלופדיה בריטניקה (באנגלית) הודעה על זכייתו של רוברט שילר בפרס נובל Robert Shiller, Finance and the Good Society, Princeton University Press, 2012 Robert Shiller, Phishing for Phools, Princeton University Press, 2015 Rob Wile, Nobel-Winning Economist Says the Stock Market Is 'Way Over-Priced', Money Staff, Investopedia (2003-11-18). "Efficient Market Hypothesis - EMH". Investopedia (באנגלית אמריקאית). נבדק ב-2017-07-28.
פרננדו מרטין

פרננדו מרטין אספינה (בספרדית: Fernando Martín Espina; ‏25 במרץ 1962 – 3 בדצמבר 1989) היה כדורסלן ספרדי, שנחשב לאחד מטובי הכדורסלנים הספרדים אי פעם. גובהו של מרטין היה 2.06 מטרים, והוא שיחק בעיקר בעמדת הסנטר. הוא נחשב לאתלט "אול-אראונד" (המסוגל לעשות דברים רבים ברמה טובה) מוכשר. הוא היה אלוף ספרד בשחייה חמש פעמים, כמו גם אתלט בעל יכולות בענפי הספורט כדוריד, טניס שולחן וג'ודו. מרטין לבש את חולצה מספר 10, שאותה הפרישה ריאל מדריד לאחר מותו. בשנת 1991 נבחר לרשימת 50 השחקנים הגדולים של פיב"א (אנ'), ובשנת 2007 הוא נבחר לחבר היכל התהילה של פיב"א. מרטין היה שחקן הכדורסל הספרדי הראשון ששיחק בליגת ה-NBA, ליגת הכדורסל המקצוענית האמריקאית הנחשבת לטובה בעולם בתחומה, וכן השחקן האירופאי השני ששיחק בליגת ה-NBA. ב-1986 החל מרטין לשחק עבור קבוצת פורטלנד טרייל בלייזרס, מוקדם יותר בקריירה שלו שיחק בספרד עבור אסטודיאנטס מדריד ועבור ריאל מדריד. הוא שיחק ב-24 משחקים בלבד בעונת 1986/1987 עבור הבלייזרס, ולאחר מכן נפצע ולא שיחק במשך חודשיים. בסופה של אותה העונה, הוא חזר לספרד על מנת לשוב ולשחק עבור ריאל מדריד. מרטין שיחק גם עבור נבחרת ספרד בכדורסל, והיה שחקן בולט בנבחרת הספרדית שזכתה במדליית כסף באולימפיאדת לוס אנג'לס ב-1984. מרטין ייצג את מדינתו גם בטורניר היורובאסקט בשנים 1981, 1983, 1985, ובאחרון הטורנירים שבהם השתתף הוא נבחר לחמישיית האליפות. מרטין נהרג בתאונת דרכים בשנת 1989. מותו גרם להלם רב בעולם הכדורסל הספרדי. אחיו של מרטין, אנטוניו מרטין (אנ'), גם הוא שיחק כדורסל באופן מקצועני. בנו של פרננדו מרטין, יאן מרטין, שיחק גם הוא בליגת הכדורסל הבכירה של ספרד, ליגת העל הספרדית בכדורסל (ACB), עם אסטודיאנטס מדריד בעונת 2002/2003, וכן שיחק גם בנבחרות הנוער הלאומיות של ספרד. האחיין שלו, דומיניק מרטין, שיחק כדורסל מכללות באוניברסיטת ייל, וכן שיחק באופן מקצועני בספרד. בהטבעתו הראשונה בתחרות ההטבעות של ה-NBA לשנת 2009, לבש שחקנה הספרדי של פורטלנד טרייל בלייזרס רודי פרננדס את חולצתו של מרטין, מספר עשר, לזכרו. מדיה וקבצים בנושא פרננדו מרטין בוויקישיתוף פרופיל, באתר Basketball-Reference פרופיל אולימפי, באתר olympedia.org פרופיל, באתר פיב"א פרופיל, באתר ליגת ה-NBA פרופיל, באתר ליגת העל הספרדית בכדורסל (בספרדית) פרננדו מרטין, באתר הרשמי של ריאל מדריד פרננדו מרטין, באתר feb.es פרננדו מרטין, באתר fiba.com פרננדו מרטין, באתר "Find a Grave" (באנגלית)
קופיף ממושקף

קופיף ממושקף או קופיף רפאים (שם מדעי: Tarsius spectrum) הוא מין של פרימט ממשפחת הטרסיוסיים החי ביערות הגשם של אינדונזיה. אורכו של הקופיף 9.5-4 ס"מ ואורך הזנב 20-26 ס"מ. משקלו 118-130 גרם בממוצע. הוא בעל פרווה אפורה והראש גדול עם עיניים ירוקות בולטות ושפתיים ורודות. האף קטן והפה גדול עם שיניים חדות. מצידי גופו אוזניים ורודות גדולות היכולות לנוע ושומעות כל רחש קל. לקופיף רגליים עצומות איתם הוא מסוגל לקפוץ לאורך הרבה יותר גדול מאורכו. הוא מצוי בקבוצות קטנות ביערות של האי סליאר (Selayar Island) במחוז דרום סולאווסי שבאינדונזיה. הם חיים בין החורים של עצי יער גבוהים וענקיים ובהם ישנים במשך היום. הם פעילי לילה ציידים הניזונים מפרוקי רגליים שונים לרבות עכבישים, חגבים, חיפושיות, גמלי שלמה, עשים ויצורים נוספים. הם חוטפים את הטרף עם הכפות הגדולות והורגים אותו בנשיכה. בשנת 2017 הופרד ממין זה למין עצמאי קופיף גורסקי. מדיה וקבצים בנושא קופיף ממושקף בוויקישיתוף קופיף ממושקף, באתר ITIS (באנגלית) קופיף ממושקף, באתר NCBI (באנגלית) קופיף ממושקף, באתר Animal Diversity Web (באנגלית) קופיף ממושקף, באתר האנציקלופדיה של החיים (באנגלית) קופיף ממושקף, באתר GBIF (באנגלית) קופיף ממושקף באתר הרשימה האדומה של IUCN
מוהיקן

האם התכוונתם ל... מוהיקן (שבט) – שבט אינדיאני בצפון אמריקה (אנ'). מוהיקן (תסרוקת) – סוג של תספורת. המוהיקני האחרון – ספר שני בסדרת "פוזמק העור" מאת ג'יימס פנימור קופר . המוהיקני האחרון (סרט) – סרט אפי היסטורי מ-1992, המבוסס על הספר המוהיקני האחרון
לוטונג פייר

לוטונג פייר (שם מדעי: Trachypithecus phayrei) הוא מין מהסוג לוטונג שבמשפחת קופים בעלי זנב. הוא מצוי ביערות גשם בדרום-מזרח אסיה. הוא קרוי על שם החוקר ארתור פייר (1812-1885). אורכו של הלוטונג 51-55 ס"מ ומשקלו 7-9 ק"ג בזכרים ו-5-7 ק"ג בנקבות. הוא בעל פרווה אפורה וגסה לאורך כל הגוף חוץ מהפנים הכהות. השפתיים לבנות ודקות והעיניים מוקפות באזור כחול ולמעלה מעט לבן. הצעירים כתומים וצבע זה עוזר להם לבלוט כדי שלא יאבדו ללהקה. הלוטונג מצוי בטבע ביערות של הודו, בנגלדש, מינמאר, סין, תאילנד, לאוס ווייטנאם. הקוף מצוי רוב זמנו בין העצים. הם ניזונים בעיקר מעלים, פרחים ופירות של עצים כמו פיקוס ומגוון עצים נוספים. הקופים נמצאים בסכנת הכחדה בטבע עקב פגיעה בבתי גידולם וכריתת היערות. Trachypithecus phayrei crepusculus Trachypithecus phayrei phayrei Trachypithecus phayrei shanicus מדיה וקבצים בנושא לוטונג פייר בוויקישיתוף לוטונג פייר, באתר ITIS (באנגלית) לוטונג פייר, באתר NCBI (באנגלית) לוטונג פייר, באתר Animal Diversity Web (באנגלית) לוטונג פייר, בבסיס הנתונים ARKive (באנגלית) לוטונג פייר, באתר האנציקלופדיה של החיים (באנגלית) לוטונג פייר, באתר GBIF (באנגלית) לוטונג פייר באתר הרשימה האדומה של IUCN
אלחנן שמואלי

אלחנן יוסף שמואלי (ינואר 1956 – 16 בדצמבר 2011) היה קצין צה"ל בדרגת אלוף-משנה, בתפקידו האחרון פיקד על חטיבת יפתח. שמואלי נולד בינואר 1956 וגדל בקיבוץ שעלבים. עם גיוסו לצה"ל התנדב לקורס טיס. לאחר נשירתו מהקורס עבר לחיל השריון ושירת כלוחם וקצין. לאחר מכן שירת ביחידת מורן, באג"ת ובחיל האוויר. ב-1991 מונה למפקד יחידת מורן. ב-1998 מונה לפקד על חטיבת יפתח. במבצע חומת מגן, זמן קצר לאחר שסיים את תפקידו כמפקד חטיבת יפתח התנדב לשורות החטיבה לכל תפקיד שתזדקק לו והשתבץ כסגן מפקד גדוד ולחם איתה בגזרת שכם. לאחר הפרישה מהחיים הצבאיים עבד שמואלי בתעשייה אווירית. ב-16 בדצמבר 2011, בעת טיסה אזרחית בשמי ישראל עם חברו אל"ם במיל' שמשון רוזן נכנס המטוס להזדקרות, צלל והתרסק בעיר מודיעין-מכבים-רעות. אתר "Billiongraves" אל"מ במיל' רמי מתן, אוסף הספרים של אל"ם אלחנן שמואלי ז"ל, שריון 43, 2013, עמ' 100 התחביב האווירי הסתיים באסון, באתר www.israelhayom.co.il